

**Ακαδημαϊκή Ταυτότητα (ΠΑΣΟ)**

Η Ακαδημαϊκή Ταυτότητα (ΠΑΣΟ) χορηγείται με την έναρξη των σπουδών και είναι προσωπικό έγγραφο. Δεν αντικαθιστά την πολιτική ταυτότητα. Πιστοποίει τη φοιτητική ιδιότητα και διευκολύνει την πρόσβαση του/της κατόχου σε υπηρεσίες του Πανεπιστημίου, σε εκπτώσεις μέσων μαζικής μεταφοράς και σε σειρά άλλων παροχών/προσφορών προς φοιτητές και φοιτήτριες.

Εκδίδεται μετά από ηλεκτρονική αίτηση στην [Ηλεκτρονική Υπηρεσία Απόκτησης Ακαδημαϊκής Ταυτότητας](http://academicid.minedu.gov.gr/FacultyMemberProposalSubmission) του Υπουργείου Παιδείας, Θρησκευμάτων και Αθλητισμού.

Η αίτηση υποβάλλεται καθ’ όλη τη διάρκεια του έτους, με χρήση των [κωδικών πρόσβασης](https://www.aegean.gr/%CF%80%CE%B1%CF%81%CE%B1%CE%BB%CE%B1%CE%B2%CE%AE-%CE%BA%CF%89%CE%B4%CE%B9%CE%BA%CF%8E%CE%BD) που έχουν δοθεί για την πρόσβαση στις ηλεκτρονικές υπηρεσίες του Πανεπιστημίου.

[**Οδηγίες Υποβολής Αίτησης ΠΑΣΟ**](https://youtu.be/-W9qW4gSQKU)